Bann við innflutningi á matvælum til Rússlands frá Vesturlöndum , sem stjórn Vladímir Pútíns , forseta Rússlands , hefur samþykkt og komið í framkvæmd , getur haft víðtæk áhrif hér á landi . Útflutningur til Rússlands frá Íslandi hefur verið mjög vaxandi frá árinu 2008 , en þá nam heildarverðmæti útflutnings þangað 6,2 milljörðum króna samkvæmt upplýsingum frá Hagstofu Íslands . Árið 2013 var þessi tala komin upp í 20,4 milljarða króna , og munaði þar mest um makrílinn . Rússland er stærsta einstaka viðskiptaland Íslands þegar kemur að makríl , en árið 2013 fór um 47 prósent af makríl frá Íslandi til Rússlands , samkvæmt upplýsingum sem fram komu á vefsíðunni kvotinn.is , fyrr á árinu . Enn er óljóst hvort aðgerðir Rússa muni hafa bein áhrif á íslensk fyrirtæki , en Ísland ku ekki vera á lista yfir þau lönd sem bannið nær til . Í ljósi umfangs aðgerðanna gæti það haft óbein áhrif á íslensk fyrirtæki . Sjá má upplýsingar um útflutning til Rússlands inn á vef Hagstofu Íslands , hér . Auglýsing Frekar umfjöllun erlendra fjölmiðla um aðgerðir Rússa má sjá á meðfylgjandi tenglum en hafa ber í huga að áhrifin af þessari aðgerð eru ekki komin fram nema að litlu leyti og erfitt að segja til um hver þau muni verða þegar fram í sækir . Viðbrögð á mörkuðum hafa þó verið neikvæð , ekki síst hjá litlum ríkjum sem eiga í miklum viðskiptum við Rússland , eins og t.d. í Noregi en hlutabréfaverð í sjávarútvegs - og matvælatengdum fyrirtækjum lækkaði skarplega eftir að tilkynnt var um aðgerðirnar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .